
Ministru kabineta rīkojums Nr. 459
Rīgā 2025. gada 12. augustā (prot. Nr. 31 7. §)
Par darba grupu sarunām ar Lietuvas Republiku par Latvijas Republikas valdības un Lietuvas Republikas valdības līguma projektu par ekonomisko sadarbību ekskluzīvajā ekonomiskajā zonā un kontinentālajā šelfā Baltijas jūrā 
· 1. Lai risinātu sarunas ar Lietuvas Republiku par Latvijas Republikas valdības un Lietuvas Republikas valdības līguma projektu par ekonomisko sadarbību ekskluzīvajā ekonomiskajā zonā un kontinentālajā šelfā Baltijas jūrā, izveidot darba grupu šādā sastāvā:
· 1.1. Ārlietu ministrijas valsts sekretāra vietnieks ekonomisko attiecību jautājumos (darba grupas vadītājs);
· 1.2. Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas vadītājs;
· 1.3. Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas divpusējo attiecību ar Lietuvu referents;
· 1.4. Ārlietu ministrijas Juridiskā departamenta Starptautisko tiesību nodaļas vadītājs;
· 1.5. Ārlietu ministrijas Starptautiskās tirdzniecības, investīciju un tehnoloģiju departamenta direktors;
· 1.6. Ekonomikas ministrijas Eiropas Savienības un ārējo ekonomisko attiecību departamenta direktora vietnieks;
· 1.7. Klimata un enerģētikas ministrijas valsts sekretāra vietnieks enerģētikas politikas jautājumos;
· 1.8. Klimata un enerģētikas ministrijas valsts sekretāra vietnieks vides politikas jautājumos;
· 1.9. Latvijas Ģeotelpiskās informācijas aģentūras ģenerāldirektora vietnieks ģeoinformācijas jautājumos;
· 1.10. Latvijas Republikas ārkārtējais un pilnvarotais vēstnieks Lietuvas Republikā;
· 1.11. Tieslietu ministrijas Valststiesību departamenta Starptautisko publisko tiesību nodaļas vadītājs;
· 1.12. valsts sabiedrības ar ierobežotu atbildību "Latvijas Jūras administrācija" valdes priekšsēdētājs;
· 1.13. valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" Zemes dzīļu daļas vadītājs;
· 1.14. Viedās administrācijas un reģionālās attīstības ministrijas Telpiskās plānošanas un zemes pārvaldības departamenta direktors.
· 2. Ārlietu ministrijai organizēt darba grupas sanāksmes, apzināt Latvijas intereses, kā arī sagatavot Latvijas nostāju izskatāmajos jautājumos.
· 3. Darba grupas vadītājs, ja nepieciešams, dalībai darba grupā var pieaicināt citus speciālistus un ekspertus.
· 4. Darba grupai, risinot sarunas ar Lietuvas Republiku par Latvijas Republikas valdības un Lietuvas Republikas valdības līguma projektu par ekonomisko sadarbību ekskluzīvajā ekonomiskajā zonā un kontinentālajā šelfā Baltijas jūrā, izvērtēt šādus jautājumus:
· 4.1. resursu izpētes un izmantošanas modelis;
· 4.2. licencēšanas politika robežas zonās;
· 4.3. valstu pienākumi attiecībā pret ogļūdeņražu komercsabiedrībām un vienai pret otru;
· 4.4. administrēšanas un kontroles pienākumu sadale un koordinēšana ogļūdeņražu ieguves darbos;
· 4.5. normatīvo aktu piemērošana ogļūdeņražu ieguves darbos, kas notiek uz robežas, darba drošības, vides aizsardzības, nodokļu un nodevu iekasēšanas jomā;
· 4.6. termiņš, kādā, netraucējot komercsabiedrību darbību, ir panākama vienošanās par atsevišķu ogļūdeņražu struktūru (atradņu) administrēšanu un kontroli.
· 5. Darba grupai, ja nepieciešams, iesniegt noteiktā kārtībā Ministru kabinetā informatīvo ziņojumu par šā rīkojuma 1. punktā minēto sarunu gaitu.
· 6. Atzīt par spēku zaudējušu Ministru kabineta 2019. gada 12. septembra rīkojumu Nr. 433 "Par darba grupu sarunām ar Lietuvas Republiku par Latvijas Republikas valdības un Lietuvas Republikas valdības līguma projektu par ekonomisko sadarbību ekskluzīvajā ekonomiskajā zonā un kontinentālajā šelfā Baltijas jūrā" (Latvijas Vēstnesis, 2019, 188. nr.).

